
ประกาศองค์การบริหารส่วนตำบลแดงใหญ่
เรื่อง  หลักเกณฑ์และแนวทางปฏิบัติในการพิจารณาเลื่อนขั้นเงินเดือนพนักงานส่วนตำบล 
พนักงานครูองค์การบริหารส่วนตำบล ลูกจ้างประจำ และพนักงานจ้าง ประจำปีงบประมาณ พ.ศ. 2569
…………………………..………………………….

อาศัยอำนาจตามความในมาตรา ๑๕ ประกอบกับมาตรา ๒๕ แห่งพระราชบัญญัติระเบียบบริหารงานบุคคลท้องถิ่น พ.ศ. ๒๕๔๒ เพื่อให้เกิดความเป็นระเบียบเรียบร้อย ในเรื่องของการมาทำงาน การลา การหยุดงานต่างๆ (ทั้งนี้ได้คำนึงถึงลักษณะงาน และสภาพท้องที่ขององค์การบริหารส่วนตำบลแดงใหญ่) จึงได้วางหลักเกณฑ์ไว้ดังนี้

1. กรอบการพิจารณาเลื่อนขั้นเงินเดือนพนักงานส่วนตำบล พนักงานครูองค์การบริหารส่วนตำบลลูกจ้างประจำ และพนักงานจ้าง
 	 	1.1 ประกาศคณะกรรมการพนักงานส่วนตำบลจังหวัดบุรีรัมย์ เรื่อง หลักเกณฑ์และเงื่อนไขเกี่ยวกับการกำหนดหลักเกณฑ์การเลื่อนขั้นเงินเดือนพนักงานส่วนตำบล พ.ศ. 2558
1.2 ประกาศคณะกรรมการพนักงานส่วนตำบลจังหวัดบุรีรัมย์ เรื่อง หลักเกณฑ์และเงื่อนไขเกี่ยวกับการเลื่อนเงินเดือนพนักงานครูและบุคคลากรทางการศึกษาองค์การบริหารส่วนตำบล พ.ศ. 2562
 		1.3 ประกาศคณะกรรมการพนักงานส่วนตำบลจังหวัดบุรีรัมย์ เรื่อง หลักเกณฑ์เกี่ยวกับพนักงานจ้าง พ.ศ. 2547 แก้ไขเพิ่มเติมถึงฉบับที่ 6 พ.ศ. 2560

๒. แนวทางปฏิบัติในการพิจารณาเลื่อนขั้นเงินเดือนพนักงานส่วนตำบล และลูกจ้างประจำ
2.1 เกณฑ์เลื่อนขั้นเงินเดือนพนักงานส่วนตำบลและลูกจ้างประจำ แบ่งเป็น ดังนี้
- เลื่อนขั้นเงินเดือน 1 ขั้น ต้องมีคะแนนในระดับดีเด่น (หรือตามมาตรฐานทั่วไปการเลื่อนขั้นเงินเดือน ข้อ 9 กำหนด)
- เลื่อนขั้นเงินเดือน 0.5 ขั้น มีคะแนนระดับตั้งแต่ระดับพอใช้ขึ้นไป (หรือตามมาตรฐานทั่วไปการเลื่อนขั้นเงินเดือน ข้อ 8 กำหนด)

	2.2 การเลื่อนขั้นเงินเดือนปีละ ๒ ครั้ง ดังนี้
			2.2.1 เลื่อนขั้นเงินเดือนครั้งที่ ๑ วันที่ ๑ เมษายน 2569 ใช้ผลการประเมินประสิทธิภาพและประสิทธิผล ครั้งที่ ๑ ระหว่างวันที่ ๑ ตุลาคม 2568 - ๓๑ มีนาคม 2569 ทั้งนี้ให้มีโควตาการเลื่อนขั้นเงินเดือน ๑ ขั้น ได้ไม่เกินร้อยละ ๑๕ ของจำนวนข้าราชการ/ลูกจ้างประจำ ณ วันที่ ๑ มีนาคม 2569 (คำนวณจากจำนวน ๑5% ของจำนวนข้าราชการ ณ วันที่ ๑ มีนาคม ๒๕69) สำหรับหน่วยที่มีจำนวนเศษของโควตาเกิน ๐.๕๐ ให้พิจารณาเสนอชื่อผู้สมควรได้รับการเลื่อนขั้น ๑ ขั้นได้อีกจำนวน ๑ คน และพิจารณาจัดสรรเลื่อนขั้นเงินเดือน ๐.๕ ขั้น(ปกติ) หรือไม่เลื่อนขั้นเงินเดือน (๐ ขั้น) ให้แก่ข้าราชการตามผลการปฏิบัติงาน โดยจัดกลุ่มพนักงานส่วนตำบล ลูกจ้างประจำ เพื่อพิจารณาจัดสรรโควต้าการเลื่อนขั้นเงินเดือน ดังนี้
 			- กลุ่มที่ 1 กลุ่มผู้ดำรงตำแหน่งประเภททั่วไป (ระดับปฏิบัติงาน ระดับชำนาญงาน และระดับอาวุโส) กลุ่มผู้ดำรงตำแหน่งประเภทวิชาการ (ระดับปฏิบัติการ ชำนาญการ และระดับชำนาญการพิเศษ) กลุ่มผู้ดำรงตำแหน่งประเภทอำนวยการท้องถิ่น (ระดับต้น และระดับกลาง) และกลุ่มผู้ดำรงตำแหน่งประเภทบริหารท้องถิ่น (ระดับต้น และระดับกลาง)

 			- กลุ่มที่ 2 กลุ่มผู้ดำรงตำแหน่งประเภทวิชาการ (ระดับเชี่ยวชาญ) กลุ่มผู้ดำรงตำแหน่งประเภทอำนวยการท้องถิ่น (ระดับสูง) และกลุ่มผู้ดำรงตำแหน่งประเภทบริหารท้องถิ่น (ระดับสูง)

			- ลูกจ้างประจำขององค์การบริหารส่วนตำบลทุกตำแหน่งให้จัดอยู่ในกลุ่มเดียวกัน

			2.2.2 เลื่อนขั้นเงินเดือนครั้งที่ ๒ วันที่ ๑ ตุลาคม 2569 ใช้ผลการประเมินประสิทธิภาพและประสิทธิผล ครั้งที่ ๒ ช่วงเวลาระหว่างวันที่ ๑ เมษายน 2569 -๓๐ กันยายน 2569 พิจารณาจัดสรรเลื่อนขั้นเงินเดือน ๑.๕ ขั้น ๑ ขั้น ๐.๕ ขั้น หรือไม่เลื่อนขั้นเงินเดือน (๐ ขั้น) ในวงเงิน 6% ของงบประมาณที่เป็นเงินเดือนของข้าราชการในสังกัด ณ วันที่ ๑ กันยายน ๒๕69 โดยให้นำวงเงินที่ได้ใช้เลื่อนเงินเดือนไปแล้วเมื่อวันที่ ๑ เมษายน ๒๕68 มาหักออกก่อน และเมื่อเลื่อนขั้นเงินเดือนรวมทั้งปีแล้ว ผู้ที่ได้เลื่อนขั้นเงินเดือน ๒ ขั้น จะต้องไม่เกินจำนวนเต็มของโควตา 15% ของจำนวนข้าราชการ ณ วันที่ ๑ มีนาคม ๒๕69 ของหน่วยนั้นๆ 
	     
3. แนวทางปฏิบัติในการพิจารณาเลื่อนเงินเดือนพนักงานครูองค์การบริหารส่วนตำบล 
3.1 ให้เลื่อนเงินเดือนภายในวงเงินร้อยละ 3 ของอัตราเงินเดือนรวมของข้าราชการหรือพนักงานครูและบุคลากรทางการศึกษาทั้งหมดที่มีตัวอยู่จริง ณ วันที่ 1 มีนาคม หรือ 1 กันยายน แล้วแต่กรณี
3.2 การเลื่อนเงินเดือนข้าราชการหรือพนักงานครูฯ แต่ละคนในแต่ละครั้ง ให้เลื่อนได้ในอัตราไม่เกินร้อยละหกของฐานในการคำนวณ และให้องค์กรปกครองส่วนท้องถิ่นประกาศอัตราร้อยละของฐานในการคำนวณที่ได้ใช้เป็นเกณฑ์ในการคำนวณเพื่อเลื่อนเงินเดือน โดยต้องประกาศให้ทราบเป็นการทั่วไปอย่างช้าที่สุดพร้อมกับการมีคำสั่งเลื่อนเงินเดือน
		3.3 การแบ่งกลุ่มเพื่อเลื่อนเงินเดือนพนักงานครูองค์การบริหารส่วนตำบล แบ่งออกเป็น 2 กลุ่ม ดังนี้
 			- กลุ่มที่ 1 ข้าราชการหรือพนักงานครูฯ ที่รับเงินเดือนในอันดับครูผู้ช่วย คศ.๑, คศ.๒ และ คศ.๓  
 			- กลุ่มที่ 2 ข้าราชการหรือพนักงานครูฯ ที่รับเงินเดือนในอันดับ คศ.4 และ คศ.5

4. แนวทางปฏิบัติในการพิจารณาเลื่อนค่าตอบแทนพนักงานจ้าง
 	4.1 การพิจารณาเลื่อนค่าตอบแทนประจำปีสำหรับพนักงานจ้างตามภารกิจ
 			4.1.1 ต้องมีระยะเวลาการปฏิบัติงานในรอบปีที่แล้วมาในตำแหน่งที่จะเลื่อนค่าตอบแทนไม่น้อยกว่า 8 เดือน (1 ตุลาคม ถึง 30 กันยายน) เพื่อจูงใจให้พนักงานจ้างที่ปฏิบัติงานของตนได้อย่างมีประสิทธิภาพและประสิทธิผลดี ในวันที่ 1 ตุลาคม ของทุกปี
 			4.1.2 พิจารณาการเลื่อนค่าตอบแทนพนักงานจ้างที่มีผลการปฏิบัติงานไม่ต่ำกว่าระดับดีได้ไม่เกินอัตราร้อยละ 6 ของฐานค่าตอบแทนตามผลการปฏิบัติงาน ทั้งนี้ควบคุมวงเงินงบประมาณการเลื่อนค่าตอบแทนในวงเงินไม่เกินร้อยละ 4 ของอัตราค่าตอบแทนพนักงานจ้าง ณ วันที่ 1 กันยายน 2568

	      5. เกณฑ์จำนวนการลา และการมาทำงานสาย
		การพิจารณาเลื่อนขั้นเงินเดือนพนักงานส่วนตำบล พนักงานครูองค์การบริหารส่วนตำบล ลูกจ้างประจำ และพนักงานจ้าง ขององค์การบริหารส่วนตำบลแดงใหญ่ กำหนดจำนวนการลาและการมาทำงานสายแต่ละครั้ง ดังนี้
		5.๑  ครั้งที่ ๑ (วันที่ ๑ เมษายน ๒๕69 ) ถือเกณฑ์วันลาตั้งแต่วันที่ ๑ ตุลาคม ๒๕68 -         ๓๑ มีนาคม ๒๕69  ดังนี้

		- เกณฑ์การพิจารณาได้รับการเลื่อนขั้นเงินเดือน ๐.๕ ขั้น/การเลื่อนเงินเดือน/ค่าจ้าง/ค่าตอบแทน /ระดับพอใช้ขึ้นไป 
 			- จำนวนครั้งการลา (ลากิจ,ลาป่วย) จะต้องไม่เกิน  20  ครั้ง (วันลาไม่เกิน ๒5 วัน)
			- จำนวนครั้งการมาทำงานสาย จะต้องไม่เกิน  ๑0  ครั้ง	

 		-  เกณฑ์การพิจารณาได้รับการเลื่อนขั้นเงินเดือน ๑ ขั้น/การเลื่อนเงินเดือน/ค่าจ้าง/ค่าตอบแทน /ระดับดีเด่น
 			- จำนวนครั้งการลา  (ลากิจ,ลาป่วย)  จะต้องไม่เกิน  15  ครั้ง (วันลาไม่เกิน 20 วัน)
 			- จำนวนครั้งการมาทำงานสาย  จะต้องไม่เกิน  ๑๐  ครั้ง

		5.๒ ครั้งที่ ๒  (วันที่ ๑ ตุลาคม ๒๕69) ถือเกณฑ์วันลาตั้งแต่วันที่ ๑ เมษายน ๒๕69 –         ๓๐ กันยายน ๒๕69  ดังนี้
-  เกณฑ์การพิจารณาได้รับการเลื่อนขั้นเงินเดือน ๐.๕ ขั้น/การเลื่อนเงินเดือน/ค่าจ้าง/ค่าตอบแทน /ระดับพอใช้ขึ้นไป 
 		 	- จำนวนครั้งการลา (ลากิจ,ลาป่วย) จะต้องไม่เกิน  20  ครั้ง (วันลาไม่เกิน ๒5 วัน)
			- จำนวนครั้งการมาทำงานสาย   จะต้องไม่เกิน  ๑0  ครั้ง	

 		-  เกณฑ์การพิจารณาได้รับการเลื่อนขั้นเงินเดือน ๑ ขั้น/การเลื่อนเงินเดือน/ค่าจ้าง/ค่าตอบแทน/ระดับดีเด่น
 			- จำนวนครั้งการลา  (ลากิจ,ลาป่วย)  จะต้องไม่เกิน  15  ครั้ง (วันลาไม่เกิน 20 วัน)
 			- จำนวนครั้งการมาทำงานสาย  จะต้องไม่เกิน  ๑๐  ครั้ง
		5.3  ตามข้อ 5.1 และ 5.2 พนักงานส่วนตำบล ครู ลูกจ้างประจำและพนักงานจ้าง หากลาเกินเกณฑ์ที่กำหนดไว้ จะไม่ได้รับการพิจารณาเลื่อนขั้นเงินเดือนในครั้งนั้น

		6. เกณฑ์การเข้าร่วมกิจกรรม
		การพิจารณาเลื่อนขั้นเงินเดือนพนักงานส่วนตำบล พนักงานครูองค์การบริหารส่วนตำบล ลูกจ้างประจำ และพนักงานจ้าง ขององค์การบริหารส่วนตำบลแดงใหญ่ กำหนดให้เข้าร่วมกิจกรรมต่างๆ เช่น งานรัฐพิธี  และงานอื่นๆที่องค์การบริหารส่วนตำบลแดงใหญ่ได้จัดขึ้น 
 		
  		 การพิจารณาเลื่อนขั้นเงินเดือน จะต้องคำนึงถึงคุณภาพและปริมาณงาน ประสิทธิภาพและประสิทธิผลของงานที่ได้ปฏิบัติมา ความสามารถและความอุตสาหะในการปฏิบัติงาน ความมีคุณธรรมและจริยธรรม ตลอดจนการรักษาวินัย และการปฏิบัติตนเหมาะสมกับการเป็นพนักงานส่วนตำบล


 		จึงประกาศให้ทราบโดยทั่วกัน
	
 			ประกาศ ณ วันที่   26  เดือน กันยายน พ.ศ. 2568

